रसोई गैस की सब्सिडी को नियंत्रित करेगी सरकार  
सूत्रों के मुताबिक सरकार हर परिवार पर एक साल में चार से छह एलपीजी सिलेंडर खरीदने की सीमा तय करना चाहती है।
सरकार रसोई गैस पर दी जाने वाली सब्सिडी को नियंत्रित करने पर गंभीरता से विचार कर रही है। शुक्रवार को वित्त मंत्री प्रणब मुखर्जी ने इस प्रस्ताव पर विचार करने के लिए मंत्री समूह की एक महत्वपूर्ण बैठक बुलाई है।   सूत्रों के मुताबिक सरकार हर परिवार पर एक साल में चार से छह एलपीजी सिलेंडर खरीदने की सीमा तय करना चाहती है। अगर किसी परिवार को इससे ज्यादा एलपीजी सिलेंडर की जरूरत होगी तो उसे मार्केट रेट पर सिलेंडर खरीदना होगा जो काफी महंगा पड़ेगा। फिलहाल एक सब्सिडाइज्ड एलपीजी सिीलडर की कीमत 395.35 रुपये है जबकि उनका मार्केट रेट 666 रुपये है।